Soós Károly

Vitéz bádoki **Soós Károly** ([Nagyszeben](https://hu.wikipedia.org/wiki/Nagyszeben), [1869](https://hu.wikipedia.org/wiki/1869). [július 28.](https://hu.wikipedia.org/wiki/J%C3%BAlius_28.) – [Villach](https://hu.wikipedia.org/wiki/Villach%22%20%5Co%20%22Villach), [Ausztria](https://hu.wikipedia.org/wiki/Ausztria), [1953](https://hu.wikipedia.org/wiki/1953). [június 22.](https://hu.wikipedia.org/wiki/J%C3%BAnius_22.)) gyalogsági tábornok, felsőházi tag, honvédelmi miniszter a [Simonyi-Semadam-kormányban](https://hu.wikipedia.org/wiki/Simonyi-Semadam-korm%C3%A1ny%22%20%5Co%20%22Simonyi-Semadam-korm%C3%A1ny).



Élete

Nagyszebenben, régi erdélyi nemesi családba született. Édesapja is katona volt, aki ezredesi rendfokozatban szolgált a 2. számú császári és királyi gyalogezred parancsnokaként. A nagyszebeni [evangélikus](https://hu.wikipedia.org/wiki/Evang%C3%A9likus_kereszt%C3%A9nys%C3%A9g) gimnáziumban érettségizett osztályelsőként. A katonai alapokat a bécsújhelyi katonai akadémián sajátította el. Tanulmányai befejezése után csapatszolgálatba került, majd 1905-ben vezérkari törzstisztként beosztották a vezérkari főnök hadműveleti irodájába.

Az [első világháborúban](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) ezred- és dandárparancsnok volt az orosz, majd az olasz fronton. Számos ütközet résztvevője és sikeres hadműveleteinek köszönhetően lett altábornagy. Az ő nevéhez kötődik az osztrák-magyar hadsereg utolsó offenzívája, mely során két magyar ezred elsőnek kelt át a [Piavén](https://hu.wikipedia.org/wiki/Piave).

A háború után részt vett a [szegedi](https://hu.wikipedia.org/wiki/Szeged) ellenforradalmi szervezkedésekben, mely a [Magyarországi Tanácsköztársaság](https://hu.wikipedia.org/wiki/Magyarorsz%C3%A1gi_Tan%C3%A1csk%C3%B6zt%C3%A1rsas%C3%A1g) megdöntésére irányult. Őt nevezték ki a [Nemzeti Hadsereg](https://hu.wikipedia.org/wiki/Nemzeti_Hadsereg) első vezérkari főnökének, majd 1919. decemberében hadügyi államtitkárrá. [1920](https://hu.wikipedia.org/wiki/1920). [március 15-étől](https://hu.wikipedia.org/wiki/M%C3%A1rcius_15.) [július 19-éig](https://hu.wikipedia.org/wiki/J%C3%BAlius_19.) a [Simonyi-Semadam-kormányban](https://hu.wikipedia.org/wiki/Simonyi-Semadam-korm%C3%A1ny%22%20%5Co%20%22Simonyi-Semadam-korm%C3%A1ny) rövid ideig a honvédelmi miniszteri posztot is betöltötte.

[1921](https://hu.wikipedia.org/wiki/1921)-22-ben a baranyai háromszög visszacsatolása idején a pécsi katonai körzet parancsnoka volt. [1922](https://hu.wikipedia.org/wiki/1922)-től [1925](https://hu.wikipedia.org/wiki/1925)-ig a honvéd főparancsnokságon dolgozott, majd [1927](https://hu.wikipedia.org/wiki/1927)-ben a felsőház tagjává nevezték ki.

Kitüntetései

* [Hadiékítményes II. osztályú Lipót-rend](https://hu.wikipedia.org/wiki/Osztr%C3%A1k_Cs%C3%A1sz%C3%A1ri_Lip%C3%B3t-rend)
* [Vaskorona-rend](https://hu.wikipedia.org/wiki/Osztr%C3%A1k_Cs%C3%A1sz%C3%A1ri_Vaskorona-rend)
* [Katonai Érdemkereszt III. osztálya](https://hu.wikipedia.org/wiki/Katonai_%C3%89rdemkereszt)
* [ezüst és bronz Signum Laudis](https://hu.wikipedia.org/wiki/Signum_Laudis)
* [vaskereszt II. osztálya](https://hu.wikipedia.org/wiki/Vaskereszt)
* [török félhold](https://hu.wikipedia.org/w/index.php?title=T%C3%B6r%C3%B6k_f%C3%A9lhold&action=edit&redlink=1)
* [magyar érdemkereszt első osztálya](https://hu.wikipedia.org/wiki/Magyar_%C3%89rdemrend)
* nagy Signum Laudis

Forrás

https://hu.wikipedia.org/wiki/Soós\_Károly